Keteringas (Australija)

Keteringas () – miestelis Australijoje, prie D’Antrekasto sąsiaurio tarp Brunio salos ir Tasmanijos. 2011 m. gyveno 984 žmonės.Australian Bureau of Statistics 2011 Census QuickStats

Vietovė garsėja vaismedžių sodais (obuolių, vyšnių, kriaušių), o pats miestelis tapo svarbiu vietos ūkininkų aptarnavimo centru. Tai alternatyvaus gyvenimo būdo centras žmonėms, mėgstantiems ramybę ir tylą. Miestelyje vyrauja žvejyba.

 Istorija 
Vietovę 1792 m. ištyrė Antuanas Brunis D’Antrekastas, o XIX a. pradžioje joje apsigyveno medžių kirtėjai, banginių ir ruonių medžiotojai. Gyvenimas buvo sunkus, o apylinkėse gyvenę žmonės retai kada apsistodavo ilgam, mieliau rinkdamiesi gyvenimą Hobarto mieste nei banginių medžioklės stotyse ir miško kirtimo stovyklose.

1847 m. į šiaurę nuo Keteringo buvo įkurta paskutinė Tasmanijos aborigenų gyvenvietė. Prieš kelerius metus aborigenai iš visos Van Dimeno žemės buvo surinkti ir izoliuoti Flinderso saloje. 1847 m. likusieji, tik 44 aborigenai, buvo perkelti į rezervatą į šiaurę nuo Keteringo. 1855 m. liko tik 16, o 1869 m. – tik moteris, vardu Truganini.

1868 m. spalio 19 d. rezervate atidarytas paštas, kuris 1892 m. pervadintas Keteringo pašto skyriumi.

 Išnašos 

Kategorija:Australijos miesteliai